Religion in le Union Europee

In aspectos religiose, quatro de cata cinque citatanos del Union Europee ha credentias religiose o espiritual. Le 52% del population crede in le existentia de Deo e un 27% crede in le existentia de alicun classe de spirito o fortia vital. Solo le 18% del citatanos declarava haber necun typo de credentia religiose, secundo un studio del Commission Europee del anno 2001.


On pote trovar differentias inter le statos del Union: in Italia, Espania, Francia e Irlanda le religion principal es le catholicismo, durante que in paises como Svedia o Danmark predomina le protestantismo; in altere como Grecia, le christianismo orthodoxe es le principal religion. In addition al  christianos il ha plus que un million de judeos  e milliones de moslemes in le UE.

De plus, il ha un procentage de agnosticos e athee in le statos del Union que pote modificar se secundo le stato. Durante que minus del 2% del malteses no crede in le existentia de Deo, in Espania, le 24% del population declara se athee e in Francia inter le 30-35%. Estonia (76%) e le Republica Chec (60%) es le paises con un procentage plus alto de atheismo e agnosticismo.

In tote le UE, un 46% del citatanos considera que le religion ha un position multe importante in le societate. In le paises, ubi le religion ha un loco importante, on trova Cypro, Italia, Malta, Slovachia, Polonia, Regno Unite, Portugal e Espania (in iste ordine).

Categoria:Union Europee